بالاجا خورشیدبانونون ایلک تربییه‌چی‌لری سارای‌ین تجروبه‌لی دایه و مورببییه‌لری اوْلموش‌دولار. مکتب یاشینا چاتدیق‌دا ایسه ائوده دؤورون عالیم و صنعتکارلارین‌دان درس آلماغا باشلامیش‌دیر. مشغله زامانی خورشیدبانو "قوران" آیه‌لرینی و دینی احکام‌لاری ازبرلمک‌له یاناشی، دونیوی علم‌لرله ده تانیش اوْلموش‌دور. اون دوققوز عصرده کوبار عاییله‌لرین اوشاق‌لارینا بیر قایدا اولاراق دوغما دیلی ایله برابر، عرب و فارس دیلی، اونون صرفی-نحوی تعلیم ائدیلدیگیندن، خان قیزی دا بۇ دیل‌لری اؤیرنمیش، اون‌لارین واسیطه‌سی‌له کلاسسیک شعرین قایدا-قانون‌لاری‌نی منیمسه‌میش‌دیر. او، لازیمی درجه‌ده بیلیک الده ائتدیک‌دن سوْنرا مونتظم صورت‌ده موطالیعه ایله مشغول اوْلموش‌دور. داهی شرق شاعیرلرین اله دوشن نادیر کیتاب‌لاری، قییمت‌لی الیازمالاری خورشیدبانونو کلاسسیک ادبیاتا باغلامیش‌دیر.